Akeforeningen i Oslo

Akeforeningen i Oslo er en akeklubb stiftet 15. april 1905 i Oslo. Klubben har benyttet flere baner gjennom tidene, blant annet Korketrekkeren, men benytter nå akebanen som ble bygget på Hunderfossen i forbindelse med Vinter-OL 1994 på Lillehammer som sin «hjemmebane». En rekke av Norges deltakere i Aking under vinter-OL er eller var medlemmer av Akeforeningen i Oslo, blant andre Rolf Greger Strøm, Christian Strøm, Asle Strand og Helge Svensen.

Akeforeningen i Oslo arrangerte det første norgesmesterskapet i aking i 1936, og i 1937 arrangerte klubben europamesterskapet. I 1955 var klubben vert for historiens første verdensmesterskap i aking, som ble avholdt i Korketrekkeren.

Eksterne lenker
 Akeforeningens hjemmeside

Aking i Norge
Idrettslag i Oslo
Idrettslag etablert i 1905